Diari Oficial de la Generalitat Valenciana


Sumari del DOGV 9359, del 10-06-2022 (2022/5225)

DECRET 77/2022, de 3 de juny, del Consell, pel qual es crea l'Institut Universitari d'Investigació en Tecnologia Centrada en l'Ésser Humà de la Universitat Politècnica de València.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/5225


Data del document
:   03-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament
    * legislació

DECRET 77/2022, de 3 de juny, del Consell, pel qual es crea l'Institut Universitari d'Investigació en Tecnologia Centrada en l'Ésser Humà de la Universitat Politècnica de València. [2022/5225]  
En el marc de la legislació bàsica de l'Estat, la Llei 4/2007, de 9 de febrer, de la Generalitat, de coordinació del Sistema Universitari Valencià, regula en el seu títol II l'ordenació del Sistema Universitari Valencià, i en el seu capítol V la creació, supressió i adscripció d'instituts universitaris d'investigació.   
En compliment del que s'estableix en els articles 7 i 12 de la citada llei, la Universitat Politècnica de València ha proposat al Consell la creació de l'Institut universitari d'investigació en tecnologia centrada en l'ésser humà, previ acord del Consell de Govern de data 23 de desembre de 2021, i acord del Consell Social de data 23 de desembre de 2021.  
  
La proposta de creació ha sigut objecte de l'informe favorable de l'Agència Valenciana d'Avaluació i Prospectiva, emés el 29 d'abril de 2022.  
De conformitat amb el que es disposa en l'article 12.3 de l'esmentada llei, el Ple del Consell Valencià d'Universitats i Formació Superior, en la reunió de 28 de febrer de 2022, ha tingut coneixement de la sol·licitud de l'esmentat institut.  
Per això, d'acord amb el que s'estableix en els articles 7 i 12 de la Llei 4/2007, de 9 de febrer, de la Generalitat, de coordinació del Sistema Universitari Valencià; en l'article 10 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; i en l'article 4 del Reial decret 640/2021, de 27 de juliol, de creació, reconeixement i autorització d'universitats i centres universitaris, i acreditació institucional de centres universitaris, a proposta de la consellera d'Innovació, Universitats, Ciència i Societat Digital, d'acord amb l'article 28.c) de la Llei 5/1983, de 30 de desembre, del Consell, i amb la deliberació prèvia del Consell en reunió de data 3 de juny de 2022,  
  
  
DECRETE  
  
Article 1. Creació.  
Es crea l'Institut universitari d'investigació en tecnologia centrada en l'ésser humà de la Universitat Politècnica de València.  
  
Article 2. Normativa aplicable  
L'Institut universitari d'investigació en tecnologia centrada en l'ésser humà es regirà pel que estableixen la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; per la Llei 4/2007, de 9 de febrer, de la Generalitat, de coordinació del Sistema Universitari Valencià i altra normativa d'aplicació, així com pel que es disposa als estatuts de la Universitat Politècnica de València i al seu propi reglament de règim intern.  
  
  
Article 3. Inscripció en el Registre d'universitats, centres i títols  
D'acord amb l'article 13.1 del Reial decret 1509/2008, de 12 de setembre, pel qual es regula el Registre d'universitats, centres i títols, la modificació que s'hi autoritza es comunicarà a l'efecte de la seua inscripció.  
  
  
DISPOSICIONS ADDICIONALS  
  
Única. Limitació a la despesa  
L'aplicació i execució d'aquest decret no podrà tindre cap incidència en la dotació de tots i cadascun dels capítols de despeses assignada a la conselleria competent en la matèria, i en tot cas hauran de ser ateses amb els mitjans personals i materials propis de la universitat adés esmentada.  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 3 de juny de 2022,  
  
El President de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital  
JOSEFINA BUENO ALONSO